મળતી માહિતી અનુસાર શ્રાવણ માસમાં જુગાર રમતા જુગારીઓ પર વોચ રાખવા નર્મદા ડીએસપી મહેન્દ્ર બગાડીયાની સુચનાને લીધે રાજપીપળા ટાઉન પીઆઇ એવી કાટકડ, એલીસીબી પીએસઆઇ એચ જી ભરવાડ એસઓજી પીએસઆઇ પવાર સહિત અન્ય પોલીસ સ્ટાફ પેટ્રોલિંગમાં હતો દરમિયાન રાજપીપળાની રાજેન્દ્ર નગર સોસાયટીના એક મકાનમાં જુગાર રમતો હોવાની મળેલી ખાનગી બાતમીને આધારે તમામ પોલીસ સ્ટાફ અચાનક ત્યાં પહોંચી જઇ મકાનમાં રેડ કરી હતી ત્યારે મકાન માલિક નરેશ ડી. મિસ્ત્રી, રાજેશ છોટુ પટેલ (શિવમ નગર સોસાયટી), ભરત હર્ષદ પટેલ (રાજેન્દ્ર સોસાયટી), સૃજલ પ્રદ્યુમન શાહ (સોનીવાડ), રવીશ મહિન સોની (નાગરિક બેંક પાસે ), સુરેશ કાંતિ ઝવેરી (દરબાર રોડ) સહિતના રાજપીપળાના પ્રતિષ્ઠિત વ્યક્તિઓને જુગાર રમતા આબાદ ઝડપી પાડયા હતાં.